**ส่วนที่ 1**

**บทนำ**

**1. ความสำคัญของการติดตามและประเมินผล**

 การติดตามและประเมินผลแผนพัฒนา เป็นเครื่องมือที่จำเป็นในการปรับปรุงประสิทธิภาพของโครงการที่ดำเนินการอยู่ ซึ่งการติดตาม (Monitoring) คือ การตรวจติดตามงานหรือการปฏิบัติงาน เพื่อลดปัญหาที่เกิดขึ้นในระหว่างการดำเนินงาน การติดตามงานเป็นเครื่องมือที่ใช้สำหรับการควบคุมการดำเนินงาน เพื่อประโยชน์ในการปรับปรุงหรือเปลี่ยนแปลงการปฏิบัติงานให้เป็นไปด้วยดีในทันทีที่เกิดปัญหาอุปสรรค ซึ่งการติดตามแผนพัฒนาขององค์กรปกครองส่วนท้องถิ่น จะเป็นการตรวจสอบข้อมูลย้อนกลับเกี่ยวกับการดำเนินงาน ปัญหาที่กำลังเผชิญอยู่และประสิทธิภาพของวิธีการดำเนินงาน หากไม่มีการติดตามแล้ว ย่อมส่งผลให้เกิดความล่าช้าในการดำเนินงานให้ลุล่วง ค่าใช้จ่ายสูงเกินกว่าที่กำหนดไว้ กลุ่มเป้าหมายหลักไม่ได้รับประโยชน์หรือได้รับน้อยกว่าที่ควรจะเป็น การประเมินผล (Evaluation) คือการตรวจสอบผลการดำเนินงานในระหว่างที่กำลังดำเนินการ (On-going Evaluation) หรือภายหลังที่การดำเนินงานสำเร็จเสร็จสิ้นไปแล้ว (Ex-post Evaluation) การประเมินผล เป็นสิ่งจำเป็นเช่นเดียวกับการติดตาม การประเมินผลแผนงาน จะเป็นการบ่งชี้ว่าแผนงานที่กำหนดไว้ได้มีการปฏิบัติหรือไม่ อย่างไร อันเป็นตัวชี้วัดว่าแผนงานที่ได้ดำเนินการไปแล้วนั้นให้ผลเป็นอย่างไร นำไปสู่ความสำเร็จตามแผนงานที่กำหนดไว้หรือไม่ ซึ่งผลที่ได้จากการติดตามและประเมินผล ถือว่าเป็นข้อมูลย้อนกลับที่สามารถ นำไปใช้ในการปรับปรุงและตัดสินใจในการจัดทำแผนพัฒนาท้องถิ่นต่อไป

**2. วัตถุประสงค์ของการติดตามและประเมินผลแผนพัฒนาท้องถิ่น**

1. เพื่อให้การติดตามและประเมินผลบรรลุวัตถุประสงค์และเป้าหมายที่วางไว้

2. เพื่อประเมินความเหมาะสมของโครงการที่จะขยายโครงการหรือยุติโครงการ

3. เพื่อให้การติดตามการประเมินผลเป็นไปอย่างมีประสิทธิภาพ เกิดประโยชน์ต่อประชาชนและสามารถตอบสนองความต้องการของประชาชนได้เป็นอย่างดี

4. เพื่อรู้ถึงความต้องการที่แท้จริงของประชาชนในพื้นที่และแก้ไขได้ตรงกับปัญหาที่เกิดขึ้น

5. เพื่อใช้เป็นข้อแนะนำผู้บริหารในการจัดทำแผนพัฒนาในปีต่อไป

**3. ขั้นตอนการติดตามและประเมินผล**

ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และแก้ไขเพิ่มเติม (ฉบับที่ 3) พ.ศ. 2561 การติดตามและประเมินผลแผนพัฒนา กำหนดให้ต้องมีการติดตามและประเมินผลแผนพัฒนาขององค์กรปกครองส่วนท้องถิ่น ซึ่งกำหนดไว้ดังนี้

 ข้อ 28 ให้ผู้บริหารท้องถิ่นแต่งตั้งคณะกรรมการติดตามและประเมินผลแผนพัฒนาท้องถิ่น ประกอบด้วย

1. สมาชิกสภาท้องถิ่นที่สภาท้องถิ่นคัดเลือกจำนวนสามคน
2. ผู้แทนประชาคมท้องถิ่นที่ประชาคมท้องถิ่นคัดเลือกจำนวนสองคน
3. ผู้แทนหน่วยงานที่เกี่ยวข้องที่ผู้บริหารท้องถิ่นคัดเลือกจำนวนสองคน
4. หัวหน้าส่วนการบริหารที่คัดเลือกกันเองจำนวนสองคน
5. ผู้ทรงคุณวุฒิที่ผู้บริหารท้องถิ่นคัดเลือกจำนวนสองคน

โดยให้คณะกรรมการเลือกกรรมการหนึ่งคนทำหน้าที่ประธานคณะกรรมการและกรรมการ

อีกหนึ่งคนทำหน้าที่เลขานุการของคณะกรรมการ

 กรรมการตามข้อ 28 ให้มีวาระอยู่ในตำแหน่งคราวละสี่ปี และอาจได้รับการคัดเลือก อีกได้ ซึ่งตามระเบียบข้อ 28 นี้ ทางเทศบาลตำบลควนขนุน ได้แต่งตั้งคณะกรรมการติดตามและประเมินผลแผนพัฒนาเทศบาลตำบลควนขนุน ประกอบด้วย

1. นายนิวัติ อินทรสมบัติ ผู้ทรงคุณวุฒิ ประธานกรรมการ

2. นายอภิชาติ ขุนพลช่วย สมาชิกสภาเทศบาล กรรมการ

3. นางกุลวลี อารัมภจิตต์ สมาชิกสภาเทศบาล กรรมการ

4. นายโสภณ บุณยาดิศัย สมาชิกสภาเทศบาล กรรมการ

5. นายสุรินทร์ อินทรละมุล ผู้แทนประชาคมท้องถิ่น กรรมการ

6. นางเตือนใจ นิระโส ผู้แทนประชาคมท้องถิ่น กรรมการ

7. นางเรณู ชูพิทักษณาเวช ผู้ทรงคุณวุฒิ กรรมการ

8. ท้องถิ่นอำเภอควนขนุน กรรมการ

9. ผู้อำนวยการโรงเรียนบ้านควนขนุน กรรมการ

10. ผู้อำนวยการกองการประปา กรรมการ

11. หัวหน้าสำนักปลัดเทศบาล กรรมการและเลขานุการ

ข้อ 29 คณะกรรมการติดตามและประเมินผลแผนพัฒนาท้องถิ่น มีอำนาจหน้าที่ ดังนี้

(1) กำหนดแนวทาง วิธีการในการติดตามและประเมินผลแผนพัฒนา

(2) ดำเนินการติดตามและประเมินผลแผนพัฒนา

(3) รายงานและเสนอความเห็นซึ่งได้จากการติดตามและประเมินผลแผนพัฒนาท้องถิ่นต่อผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาท้องถิ่นให้ประชาชนในท้องถิ่นทราบในที่เปิดเผยภายใน
สิบห้าวันนับแต่วันรายงานผลและเสนอความเห็นดังกล่าว และต้องปิดประกาศไว้เป็นระยะเวลาไม่น้อยกว่าสามสิบวัน โดยอย่างน้อยปีละหนึ่งครั้งภายในเดือนธันวาคมของทุกปี

(4) แต่งตั้งคณะอนุกรรมการหรือคณะทำงานเพื่อช่วยปฏิบัติงานตามที่เห็นสมควร

**ผังขั้นตอนการดำเนินการติดตามและประเมินผลแผนพัฒนาท้องถิ่น**

สภาท้องถิ่นจัดประชุมสภาท้องถิ่นเพื่อรับทราบผลการติดตามและประเมินผลแผนพัฒนาท้องถิ่น และเสนอความเห็นการพัฒนาท้องถิ่น

ต่อผู้บริหารท้องถิ่น

รายงานผลและเสนอความเห็น ซึ่งได้จากการติดตามและประเมินผลแผนพัฒนาท้องถิ่น
ต่อผู้บริหารท้องถิ่น

ดำเนินการติดตามและประเมินผล
แผนพัฒนาท้องถิ่น อย่างน้อยปีละ 1 ครั้ง

ภายในเดือนธันวาคมของทุกปี

กำหนดแนวทาง วิธีการในการติดตามและประเมินผลแผนพัฒนาท้องถิ่น

ผู้บริหารท้องถิ่นรายงานผลการติดตามและประเมินผลแผนพัฒนาท้องถิ่นต่อสภาท้องถิ่น

ผู้บริหารท้องถิ่นรายงานผลการติดตามและประเมินผลแผนพัฒนาท้องถิ่นรวมทั้งความเห็นการพัฒนาท้องถิ่น

ของสภาท้องถิ่นต่อคณะกรรมการพัฒนาท้องถิ่น

คณะกรรมการพัฒนาท้องถิ่นจัดประชุมเพื่อรับทราบผลการติดตามและประเมินผลแผนพัฒนาท้องถิ่นรวมทั้งความเห็นของสภาท้องถิ่นเพื่อนำไปดำเนินการปรับปรุง แก้ไข วิเคราะห์เพื่อการพัฒนาท้องถิ่น

เมื่อผู้บริหารท้องถิ่นได้รับรายงานผลการติดตามฯ แล้ว ให้ตรวจสอบและมีความเห็น แล้วจัดทำประกาศผลการติตตามและประเมินผลแผนพัฒนาท้องถิ่นประจำปี จะต้องปิดประกาศให้ประชาชนทราบ โดยเปิดเผยเป็นระยะเวลาไม่น้อยกว่าสามสิบวัน นับแต่วันลงนามประกาศหรือนับแต่วันให้ความเห็นดังกล่าวภายในเดือนธันวาคม

คณะกรรมการติดตามและประเมินผลแผนพัฒนาท้องถิ่น

ผู้บริหารท้องถิ่น

แต่งตั้งคณะกรรมการติดตามและประเมินผลแผนพัฒนาท้องถิ่น

**4. ประโยชน์ของการติดตามและประเมินผล**

 1. ท้องถิ่นได้รับการพัฒนา ประชาชนได้รับประโยชน์

2. เห็นจุดสำคัญที่จะต้องปรับปรุงแก้ไขอย่างชัดเจน ทั้งวัตถุประสงค์ของโครงการ ขั้นตอนการปฏิบัติ ทรัพยากรที่ต้องใช้ ช่วงเวลาที่จะต้องกระทำให้เสร็จ ซึ่งจะทำให้โครงการมีความเหมาะสมต่อการนำไปปฏิบัติให้บรรลุวัตถุประสงค์อย่างมีประสิทธิภาพยิ่งขึ้น

3. ทำให้เกิดความกระจ่างชัดว่าโครงการใดที่นำไปปฏิบัติแล้วได้ผลดีสมควรจะขยายโครงการหรือโครงการใดมีปัญหาอุปสรรคหรือไม่ประสบความสำเร็จก็ควรยุติโครงการ

4. ทำให้ทราบว่ามาตรการหรือกิจกรรมที่ใช้อยู่มีข้อบกพร่องอะไรบ้าง ข้อบกพร่องดังกล่าวเกิดจากสาเหตุอะไร เพื่อนำมาประมวลผลเพื่อแสวงหาแนวทางแก้ไขปรับปรุงมาตรการใหม่ให้เหมาะสมต่อการนำไปปฏิบัติให้บรรลุวัตถุประสงค์ยิ่งขึ้น